

 **Ministerul Mediului, Apelor și Pădurilor**

 **Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI SUCEAVA** |

# DECIZIA ETAPEI DE ÎNCADRARE

## Nr. din XX.XX.2020

Ca urmare a notificării adresate de **GALAMBOȘ ROBERT- ALEXANDRU ȘI POPOVICI VASILE –** cu domiciliul în com. Moara, satul Moara Nica, str. Universității, nr. 556, județul Suceava, **privind PLAN URBANISTIC DE DETALIU ”Construire locuință individuală cu regim de înălțime S+P+2E cu garaje la subsol, împrejmuire, racorduri/branșamente și organizare de șantier”**, în mun. Suceava, str. Alexandru cel Bun, FN, județul Suceava, înregistrată la APM Suceava cu nr. 16511/23.12.2019, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe.*

**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de 06.01.2020, a completărilor depuse la documentaţie;
	+ în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
	+ în lipsa comentariilor motivate din partea publicului interesat,

**decide:**

**PLAN URBANISTIC DE DETALIU ”Construire locuință individuală cu regim de înălțime S+P+2E cu garaje la subsol, împrejmuire, racorduri/branșamente și organizare de șantier”**, în mun. Suceava, str. Alexandru cel Bun, FN, județul Suceava, **titulari GALAMBOȘ ROBERT-ALEXANDRU ȘI POPOVICI VASILE –** cu domiciliul în județul Suceava, com. Moara, satul Moara Nica, str. Universității, nr. 556, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

 Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea proiectului**

Terenul studiat, în suprafață totală de 150 mp, format dintr-o singură parcelă, nr. 44295 este situat în intravilanul municipiului Suceava, str. Alexandru cel Bun, FN și este proprietatea soților Galamboș și soților Popovici, conform Certificatului de Urbanism nr. 327/28.03.2019 eliberat de primăria municipiului Suceava.

Folosința actuală a terenului este arabil iar destinația conform PUZ-zona centrală aprobat prin HCL nr. 94/29.04.2009, zonă mixtă: locuințe individuale pe lot + dotări compatibile cu funcția de locuire.

**Vecinătăți:**

Nord – str. Alexandru cel Bun;

 Sud – str. Ștefan Tomșa;

Vest – alee pietonală+proprietăți private.

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Prin această documentație se propune construire unei locuințe cu regim de înălțime S+P+2E cu garaje la subsol, împrejmuire și branșament la utilități.

**Indici urbanistici :**

 **POT max (conf. PUZ aprobat): 50,00 % CUT max (conf. PUZ aprobat): 1,5**

 **POT propus: 36,00 % CUT propus:1,5**

Regim maxim înălţime: S+P+2E

Suprafața construită: 54,00 mp

Suprafața circulaţie carosabilă,

pietonală şi parcaje: 45,00 mp

Suprafața spații verzi: 51,00 mp

Limita de proprietate a terenului este în aliniament cu construcția „spațiu comercial ZODIAC”. Spațiul comercial menționat este construit pe limita de proprietate la nivelul trotuarului.

Alinierea la str. Alexandru Cel Bun se face cu o retragere de la limita terenului cu cel puțin 2,00 m la nivel de parter, iar la nivel de etaje cu cel puțin 50 cm. Volumetria preconizată prin PUD, alături de plastica fațadelor care se vor realiza prin proiectul de investiție, vor crea, împreună cu construcțiile existente în zonă, o compoziție arhitectural-urbanistică corespunzătoare.

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele – nu este cazul;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile – nu este cazul;*

**Alimentarea cu apă**

Alimentarea cu apă a locuinței se va realiza prin racord la rețeaua existentă în zonă.

**Canalizare**

Apele uzate menajere vor fi evacuate în rețeaua de canalizare existentă în zonă.

**Alimentarea cu energie electrică**

Alimentarea cu energie electrică a locuinței se va realiza prin racord la rețeaua electrică existentă pe amplasament.

**Alimentarea cu căldură**

Alimentarea cu căldură a locuinței se va realiza prin intermediul unei centrale termice care va funcționa cu combustibil gazos.

**Gospodărirea deșeurilor**

Sistemul de colectare a deșeurilor în cadrul organizării de șantier, de pe durata executării lucrărilor, se va face în spații special amenejate, iar evacuarea lor va fi asigurată periodic de serviciul de salubritate.

În perioada de funcționare, pentru colectarea selectivă și depozitarea temporară a deșeurilor se prevede o platformă betonată, cu europubele închise ce vor fi preluate periodic de o firmă specializată de salubritate, conform contractului care va fi încheiat ulterior.

Platforma betonată va fi amplasată adiacent unei alei carosabile și va fi împrejmuită pentru prevenirea împrăștierii deșeurilor.

**Protecția mediului**

Pentru a diminua impactul asupra mediului înconjurător, se va interzice deversarea apelor uzate rezultate pe perioada construcției în spațiile naturale existente în zonă. Se vor folosi WC-uri ecologice iar deșeurile vor fi adunate în containere speciale și transportate în locuri special amenajate.

Depozitarea temporară a materialelor de construcții și a deșeurilor rezultate va fi astfel efectuată încât să nu permită infestări ale solului.

Titularul investiției va încheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială toate terenurile libere de construcții; se vor planta arbori și arbusti; vor fi necesare măsuri permanente de întreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

**Accesul auto și pietonal** se va face din str. Alexandru Cel Bun, iar pentru garaje din str. Stefan Tomsa.

Staționarea autovehicolelor atât în timpul lucrărilor de construcții cât și în timpul funcționării locuinței se va face în afara drumurilor publice

 *d) problemele de mediu relevante pentru plan sau program – nu este cazul;*

 e*)relevanţa planului sau programului pentru implementarea legislaţiei naţionale şi comunitare de mediu – nu este cazul;*

**2. Caracteristicile efectelor şi ale zonei posibil a fi afectate cu privire, în special, la:**

a) probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – nu este cazul;

e)mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;

*f) valoarea şi vulnerabilitatea arealului posibil a fi afectat, date de:*

 *(i)* caracteristicile naturale speciale sau patrimoniul cultural – nu este cazul;

*(*ii) depăşirea standardelor sau a valorilor limită de calitate a mediului – este redusă pe perioada execuției lucrărilor;

 *(iii)* folosirea terenului în mod intensiv – este redusă pe perioada execuției lucrărilor;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional- amplasamentul nu este situat în interiorul unei arii naturale protejate;*

**Obligaţiile titularului:**

1. Titularul are obligația de a respecta legislația de mediu în vigoare;

2. Titularul planului are obligația de a supune procedurii de adoptare planul și orice modificare a acestuia, numai în forma avizată de autoritatea competentă de protecția mediului;

3. Titularul planului are obligația de a notifica autoritatea competentă pentru protecția mediului despre orice modificare a planului/ programului, înainte de realizarea modificării;

 **Informarea şi participarea publicului la procedura de evaluare de mediu:**

În urma publicării în ziarul ”Crai Nou” a anunțurilor publice privind prima versiune a proiectului în zilele de 18.12.2019 și 23.12.2019, până la luarea deciziei de încadrare nu au fost semnalate observații din partea publicului.

 În urma publicării din data de xx.xx.2020, în ziarul ”Crai Nou” a anunțului deciziei de încadrare nu au fost semnalate observații din partea publicului.

 **Răspunderea pentru corectitudinea informațiilor puse la dispoziția APM Suceava și a publicului revine în totalitate titularului planului, iar corectitudinea studiilor și evaluărilor revine autorilor acestora, conform art. 21 din OUG 195/2005 privind protecția mediului, cu modificările și completările ulterioare.**

 Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

 **DIRECTOR EXECUTIV,**

 Şef Serviciu, Întocmit,

 Avize, Acorduri, Autorizaţii